The Package (cinta de 1989)

Iste articlo ye sobre una cinta estausunidense de cine d'intriga d'acción estrenada en 1989; ta atros usos, se veiga The Package y The Package (cinta).

The Package (títol orichinal en anglés, en aragonés O paquet, estrenada en Aragón con o títol en castellano de A la caza del lobo rojo, en aragonés A la caza d'o lobo royo) ye una cinta de cine estausunidense de cine d'intriga d'acción estrenada l'anyo 1989, dirichida por Andrew Davis seguntes un guión orichinal de John Bishop, con una banda sonora orichinal de James Newton Howard, una dirección de fotografía de Frank Tidy, una producción cinematografica de Beverly Camhe y Tobie Haggerty ta la productora cinematografica Orion Pictures y un elenco d'o cual en fan parte Gene Hackman, Joanna Cassidy, Tommy Lee Jones, John Heard, Dennis Franz, Reni Santoni, Pam Grier, Chelcie Ross, Ron Dean, Kevin Crowley, Thalmus Rasulala y Marco St. John, entre d'atros actors.

Johnny Gallagher ye un sarchento d'as United States Army Special Forces destinau en Berlín a qui ordenan cosirar os arredols d'una casa en ixa ciudat a on se reúnen os maximos dirichents d'a Unión Sovietica y d'os Estaus Unius ta alcordar una eliminación d`arma nucleyars. Cuan se produz un atentau y matan a un cheneral estausunidense y a uno d'os suyos soldaus, lo culpan a él por actuación neglichent. Bien luego li encomanan transportar enta Estaus Unius a un atro sarchento (Walter Henke) a qui han de chuzgar y cuan plegan en l'aeropuerto internacional de Washington-Dulles en Washington, DC, son atacaus por un grupo de militars que liberan a Henke y lo deixan sin sentiu. Cuan se recupera, marcha enta la casa de Henke ta conseguir que s'entregue y asinas evite mayors problemas, pero i descubre a traviés d'a muller de Henke que l'hombre que él ha conduciu enta los Estaus Unius no ye lo verdadero sarchento Henke. Decide demanar aduya a su ex muller, a tenient coronel Eileen Gallagher, qui pide colaboración a la suya asistent, la tenient Ruth Butler. Ista descubre que l'hombre que aparentment yera Henke en realidat yera Thomas Boyette, un militar con un luengo historial d'operacions encubiertas, pero bien luego de descubrir-lo ye asasinada. Finalment plegan en a conclusión que se ye preparando bel asasinato politico en Chicago y se dirichen enta ixa ciudat, a on Gallagher consigue l'aduya d'un amgo policía en a ciudat, Milan Delich.

The Package s'ambienta en a suya epoca actual (1989) en Berlín (Alemanya) y Washington, DC y Chicago (Illinois) en Estaus Unius; y las suyas escenas se filmoron en Berlín (Alemanya) y Chicago, Dolton y Lake Forest (Illinois) en Estaus Unius. Localizacions de The Package en Internet Movie Database.

 Elenco The Package en Internet Movie Database. 
 Actor  Papel  Notas    '''' 

 Se veiga tamién 
 Cine en 1989.
 Cintas de 1989.

 Referencias 

 Vinclos externos 
  The Package en Internet Movie Database.

Categoría:Cintas ambientadas en Berlín
Categoría:Cintas ambientadas en Chicago
Categoría:Cintas ambientadas en Washington, DC
Categoría:Cintas ambientadas en 1989
Categoría:Cintas con banda sonora orichinal de James Newton Howard
Categoría:Cintas con dirección de fotografía de Frank Tidy
Categoría:Cintas con guión de John Bishop
Categoría:Cintas con montache de Billy Weber
Categoría:Cintas con montache de Don Zimmerman
Categoría:Cintas de cine d'acción
Categoría:Cintas de cine d'intriga
Categoría:Cintas d'Estaus Unius
Categoría:Cintas dirichidas por Andrew Davis
Categoría:Cintas en anglés
Categoría:Cintas interpretadas por Chelcie Ross
Categoría:Cintas interpretadas por Dennis Franz
Categoría:Cintas interpretadas por Gene Hackman
Categoría:Cintas interpretadas por Joanna Cassidy
Categoría:Cintas interpretadas por John Heard
Categoría:Cintas interpretadas por Kevin Crowley
Categoría:Cintas interpretadas por Marco St. John
Categoría:Cintas interpretadas por Pam Grier
Categoría:Cintas interpretadas por Reni Santoni
Categoría:Cintas interpretadas por Ron Dean
Categoría:Cintas interpretadas por Thalmus Rasulala
Categoría:Cintas interpretadas por Tommy Lee Jones
Categoría:Cintas producidas por Beverly Camhe
Categoría:Cintas producidas por Tobie Haggerty
Categoría:Cintas rodadas en Berlín
Categoría:Cintas rodadas en Chicago
Categoría:Cintas rodadas en Dolton (Illinois)
Categoría:Cintas rodadas en Lake Forest (Illinois)
Categoría:Cintas sobre a Guerra Fría